ആദിവാസിമേഖലയില് വിദ്യാര്ത്ഥികള്ക്ക് തുടര്പഠനസഹായ പദ്ധതി മറയൂര്:സമഗ്രകിക്ഷാ ഇടുക്കിയുടെനേതൃത്വത്തില് ആദിവാസിമേഖലയില് പത്താം തരം വിജയിച്ച കുട്ടികള്ക്ക് ഹയര്സെക്കണ്ടറി, വൊക്കേഷണല് ഹയര് സെക്കണ്ടറി പ്രവേശന സഹായ പദ്ധതിയായ സ്റ്റെപ്സ്കൂള്ടോട്ടല് എന്റോള്മെന്റ്പ്രോഗ്രാം അഡ്വ. എ.രാജ എം.എല്.എ നിര്വ്വഹിച്ചു. ജില്ലാ പഞ്ചായത്ത് പ്രസിഡന്റ് ജിജി.കെ ഫിലിപ്പ് മുഖ്യ പ്രഭാഷണം നടത്തി. ജില്ലാ പഞ്ചായത്ത് മെമ്ബര് സി.രാജേന്ദ്രന് അദ്ധ്യയക്ഷത വഹിച്ചു. ജില്ലയിലെ ആദിവാസിഗോത്ര വിഭാഗത്തിലെ പത്താം ക്ലാസ് പാസായ മുഴുവന് കുട്ടികള്ക്കും ഊരുകളിലെ നെറ്റ് വര്ക്ക് ലഭ്യത അനുസരിച്ച് വിവിധ രീതിയിലാണ് അഡ്മിഷന് സഹായം ഈ പദ്ധതിയിലൂടെ നല്കുന്നത്. നെറ്റ്വര്ക്ക് ലഭ്യമായ ഊരുകളില് സമഗ്രശിക്ഷാ പ്രവര്ത്തകര്നേരിട്ടെത്തി രക്ഷിതാക്കളുടെ സാന്നിദ്ധ്യത്തില്കോഴ്സ്, സ്കൂള് ,ഹോസ്റ്റല് സൗകര്യം എന്നിവയെ കുറിച്ച് കൗണ്സിലിംഗ് നല്കിയതിനുശേഷം അവിടെ വച്ച് തന്നെ ഏകജാലകപോര്ട്ടലില് രജിസ്റ്റേഷന് പൂര്ത്തീകരിക്കുന്നു. നെറ്റ് വര്ക്ക് ഇല്ലാത്ത ഊരുകളിലെ കുട്ടികളെ ഊരു വിദ്യാകേന്ദ്രങ്ങള്, പ്രാദേശിക പ്രതിഭാ കേന്ദ്രങ്ങള് എന്നി വിഭങ്ങളിലെവോളണ്ടിയര്മാര്, എസ്.ടി പ്രൊമോട്ടര്മാര് എന്നിവരുടെ സഹായത്തോടെ ഓണ്ലൈന് രജിസ്ട്രേഷന് നടത്തുന്നു. തുടര് പ്രകൃയയായ ട്രയല് അലോട്ട്മെന്റ് , അപ്ലിക്കേഷന്പുതുക്കല് മുതലായ നടപടി ക്രമങ്ങള് ബി.ആര്.സിയില് നിന്നും ചെയ്യുകയും ട്രാക്ക് ചെയ്ത അഡ്മിഷന് ഉറപ്പാക്കുകയും ചെയ്യും. കഴിഞ്ഞ വര്ഷം 214 കുട്ടികള്ക്ക് അഡ്മിഷന്നേടിയെടുക്കാന് കഴിഞ്ഞുവെന്നും ഇത്തരം കുട്ടികളുടെ പഠന തുടര്ച്ച ഉറപ്പാക്കാന് മറയൂര്, കല്ലാര്കുട്ടി എന്നിവിടങ്ങളില് സമഗ്രശിക്ഷയുടെ ആണ്ക്കുട്ടികള്ക്കായുളളഹോസ്റ്റലുകള് പ്രവര്ത്തിയ്ക്കുന്നുവെന്നും ജില്ലാകോര്ഡിനേറ്റര് ബിന്ദുമോള്. ഡി പറഞ്ഞു.